PMIndiaData/PMIndiaSum huggingface dataset:
ఎలక్ట్రానిక్స్, ఇంకా సమాచార సాంకేతిక విజ్ఞానం రంగంలో ద్వైపాక్షిక సహకారాన్ని పెంపొందింపచేయడంలో భారతదేశానికి మరియు అంగోలా కు మధ్య ఎమ్ఒయు ను మంత్రివర్గం దృష్టి కి తీసుకురావడమైంది

ఎలక్ట్రానిక్స్, ఇంకా సమాచార సాంకేతిక విజ్ఞానం రంగంలో ద్వైపాక్షిక సహకారాన్ని పెంపొందింపచేయడంలో భారతదేశానికి మరియు అంగోలా కు మధ్య అవగాహనపూర్వక ఒప్పందాన్ని (ఎమ్ఒయు ను) గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకువ‌చ్చారు. ఈ ఎమ్ఒయు ఇ-గవర్నెన్స్, సమాచార సాంకేతిక విజ్ఞాన సంబంధ విద్య కు అవసరమైన మానవ వనరుల వికాసం, సమాచార భద్రత, ఎలక్ట్రానిక్స్ హార్డ్ వేర్ తయారీ, ఐటి ఎంబెడెడ్ సాఫ్ట్ వేర్ ఇండస్ట్రీ, టెలిమెడిసిన్ తదితర రంగాలలో సన్నిహిత సహకారాన్ని పెంపొందింపచేయడానికి ఉద్దేశించినటువంటిది.
రేపు ‘‘ది ఢిల్లీ ఎండ్ టిబి స‌మిట్’’ ను ప్రారంభించ‌నున్న ప్ర‌ధాన మంత్రి శ్రీ న‌రేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ రేపు రాజ‌ధాని న‌గ‌రంలోని విజ్ఞాన్ భ‌వ‌న్ లో ‘‘ది ఢిల్లీ ఎండ్ టిబి స‌మిట్‌’’ ను ప్రారంభించ‌నున్నారు. ఈ శిఖ‌ర స‌మ్మేళ‌నానికి ఆరోగ్యం, మ‌రియు కుటుంబ సంక్షేమ మంత్రిత్వ శాఖ, డ‌బ్ల్యుహెచ్ఒ ఆగ్నేయ ఆసియా ప్రాంతీయ కార్యాల‌యం (ఎస్ఇఎఆర్ఒ)ల‌తో పాటు స్టాప్ టిబి పార్ట్‌న‌ర్‌శిప్ లు స‌హ ఆతిథ్యాన్ని అందించ‌నున్నాయి. క్ష‌యవ్యాధికి తావు లేని భార‌త‌దేశం ప్ర‌చార ఉద్య‌మాన్ని ప్ర‌ధాన మంత్రి ఈ సంద‌ర్భంగా ప్రారంభిస్తారు. క్ష‌యవ్యాధి నిర్మూల‌న‌కు ఉద్దేశించిన జాతీయ వ్యూహాత్మ‌క ప్ర‌ణాళికను టిబి ఫ్రీ ఇండియా ప్ర‌చారం ఒక ఉద్య‌మ స్థాయిలో ముందుకు తీసుకు పోతుంది. ప్ర‌తి క్ష‌యవ్యాధి రోగికి నాణ్య‌మైన రోగ నిర్ణ‌యం, చికిత్స‌ మరియు మ‌ద్ద‌తు ల‌భించేటట్టు చూడ‌డానికి రానున్న మూడు సంవ‌త్స‌రాల‌లో క్ష‌యవ్యాధి నిర్మూల‌న‌కు ఉద్దేశించిన జాతీయ వ్యూహాత్మ‌క ప్ర‌ణాళిక (ఎన్ఎస్ పి)కి 12,000 కోట్ల రూపాయ‌ల‌కు పైగా ఆర్థిక సహాయాన్ని అందిస్తారు. నూత‌న‌ ఎన్ఎస్‌పి ఒక బ‌హుముఖ విధానాన్ని అవ‌లంబిస్తుంది. ఈ బహుముఖ విధానం ప్రైవేటు ప్రొవైడర్ల నుండి సంరక్షణను పొందగోరుతున్న టిబి రోగులు మరియు రోగనిర్ణయానికి నోచుకోని అధిక స్థాయి ముప్పును కలిగివున్న టిబి రోగులతో సహా యావత్తు టిబి రోగులను ‘గుర్తిస్తుంది’. సవరించిన జాతీయ క్ష‌యవ్యాధి కార్య‌క్ర‌మం 1997లో అమలులోకి వచ్చినప్పటి నుండి ముమ్మర కృషి ద్వారా 2 కోట్ల‌ మందికి పైగా రోగులకు చికిత్స అందించడం జరిగింది. ఎస్‌డిజి యొక్క నిర్దేశిత అవ‌ధికి అయిదు సంవ‌త్స‌రాలు ముందుగానే, అంటే 2025 క‌ల్లా, క్ష‌య వ్యాధిని అంత‌మొందించాల‌న్న‌ది ప్ర‌ధాన మంత్రి యొక్క విజ‌న్ గా ఉంది.
ఆహార భ‌ద్ర‌త‌, సంబంధిత ఇత‌ర అంశాల‌లో ప‌ర‌స్ప‌ర స‌హ‌కారానికి ఇండియా, ఆఫ్ఘ‌నిస్తాన్‌ల మ‌ధ్య సహ‌కార ఒప్పందానికి కేంద్ర కేబినెట్ ఆమోదం

ప్ర‌ధాన‌మంత్రి శ్రీ న‌రేంద్ర మోడీ అధ్య‌క్ష‌త‌న స‌మావేశ‌మైన కేంద్ర కేబినెట్‌, ఆహార భ‌ద్ర‌త‌, సంబంధిత ఇత‌ర అంశాల‌లో స‌హ‌కారానికి ఫుడ్ సేఫ్టీ , స్టాండ‌ర్డ్స్ అథారిటీ ఆఫ్ ఇండియా( ఎఫ్‌.ఎస్‌.ఎస్‌.ఎ.ఐ), ఆరోగ్య‌, కుటుంబ సంక్షేమ మంత్రిత్వ‌శాఖ (ఎం.ఒ.హెచ్‌,ఎఫ్‌.డ‌బ్ల్యు), ఆఫ్ఘ‌నిస్థాన్ వ్య‌వ‌సాయ‌, నీటిపారుద‌ల‌, ప‌శుసంవ‌ర్థ‌క మంత్రిత్వ‌శాఖ ల మ‌ధ్య‌ ఒక స‌హ‌కార ఒప్పందంపై సంత‌కం చేసేందుకు అనుమ‌తి మంజూరు చేసింది. ప‌ర‌స్ప‌ర స‌హ‌కారానికి సంబంధించి కింది అంశాలు ఉన్నాయి. స‌మాచారం ఇచ్చిపుచ్చుకునే , క‌మ్యూనికేష‌న్ వ్య‌వ‌స్థ‌ల ఏర్పాటు. ఎ. దిగుమ‌తుల‌కు సంబంధించిన ప్ర‌క్రియ‌లు, నాణ్య‌తా నియంత్ర‌ణా చ‌ర్య‌లు, న‌మూనాల సేక‌ర‌ణ‌, ప‌రీక్ష‌లు నిర్వ‌హించడం, ప్యాకేజింగ్‌, లేబిలింగ్ వంటి ప‌ర‌స్ప‌ర ఆస‌క్తిగ‌ల గుర్తించిన అంశాల‌పై సాంకేతిక స‌మాచార మార్పిడికి అవ‌కాశం క‌ల్పించ‌డం, బి. సంయుక్త స‌ద‌స్సులు, వ‌ర్క్‌షాప్‌లు, క్ష‌త్ర‌స్థాయి ప‌ర్య‌ట‌న‌లు, ఉప‌న్యాసాల ఏర్పాటు, శిక్ష‌ణ కార్యక్ర‌మాల నిర్వ‌హ‌ణ త‌దిత‌రాల‌కు వీలు క‌ల్పించ‌డం, సి. ఒప్పందంలో పాలుపంచుకునేవారి బాధ్య‌త‌ల‌కు లోబ‌డి, వారి ఆస‌క్తికి అనుగుణంగా ఇత‌ర అంశాల విష‌యంలోనూ వారు ప‌ర‌స్ప‌రం చ‌ర్చించి నిర్ణయించుకోవ‌చ్చు. ఈ స‌హ‌కార ఏర్పాటులో, స‌మాచారాన్ని ఇచ్చిపుచ్చుకోవ‌డం, శిక్ష‌ణ‌, సామ‌ర్ధ్యాల పెంపు చ‌ర్య‌లు, ఆహార‌భ‌ద్ర‌తను మెరుగుప‌రిచేందుకు ఒకరు అనుస‌రించే మంచి విధానాల‌ను మ‌రొక‌రు నేర్చుకోవ‌డం వంటివి ఉన్నాయి.
ఉత్తరాఖండ్లోని పౌరీలో బస్సు దుర్ఘటనవల్ల ప్రాణనష్టంపై ప్రధానమంత్రి సంతాపం

ఉత్తరాఖండ్‌ రాష్ట్రంలోని పౌరీవద్ద బస్సు ప్రమాదంలో ప్రాణనష్టం సంభవించడంపై ప్రధానమంత్రి శ్రీ నరేంద్ర మోదీ ప్రగాఢ సంతాపం ప్రకటించారు. ఈ దుర్ఘటనలో గాయపడిన వారు త్వరగా కోలుకోవాలని కూడా ప్రధాని ఆకాంక్షించారు. ఈ మేరకు ప్రధానమంత్రి కార్యాలయం ఒక ట్వీట్‌ ద్వారా పంపిన సందేశంలో: “ఉత్తరాఖండ్‌లోని పౌరీవద్ద సంభవించిన హృదయవిదారక బస్సు ప్రమాదం నన్నెంతో బాధించింది. ఈ దుర్ఘటనలో ఆప్తులను కోల్పోయిన కుటుంబాలకు నా సానుభూతి తెలియజేస్తున్నాను. ప్రమాదంలో గాయపడివారు త్వరగా కోలుకోవాలని ఆ దైవాన్ని ప్రార్థిస్తున్నాను. ప్రస్తుతం అక్కడ రక్షణ-సహాయ కార్యక్రమాలు కొనసాగుతున్న నేపథ్యంలో బాధితులకు అన్నివిధాలా సాయం అందించబడుతుంది: ప్రధాని మోదీ” అని పేర్కొంది.
దేశంలో స‌హాయ‌క న్యాయమూర్తుల వ‌ర్గం కోసం రెండో నేష‌న‌ల్ జ్యుడీషియ‌ల్ పే క‌మిష‌న్ నియామ‌కానికి ఆమోదం తెలిపిన మంత్రివ‌ర్గం

దేశంలో స‌హాయ‌క న్యాయమూర్తుల వ‌ర్గం కోసం రెండో నేష‌న‌ల్ జ్యుడీషియ‌ల్ పే క‌మిష‌న్ (ఎస్ఎన్‌జెపిసి) నియామ‌కాన్ని ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. భార‌త స‌ర్వోన్న‌త న్యాయ‌స్థానం పూర్వ న్యాయ‌మూర్తి శ్రీ జ‌స్టిస్ (రిటైర్డ్) పి. వెంక‌ట్రామ రెడ్డి ఈ క‌మిష‌న్‌కు అధ్య‌క్ష‌త వ‌హిస్తున్నారు. కేర‌ళ ఉన్న‌త న్యాయ‌స్థానం పూర్వ న్యాయ‌మూర్తి శ్రీ ఆర్‌. బ‌సంత్ క‌మిష‌న్ స‌భ్యునిగా ఉన్నారు. ఈ క‌మిష‌న్ 18 నెల‌ల కాలం లోప‌ల త‌న సిఫారసుల‌ను రాష్ట్ర ప్ర‌భుత్వాల‌కు నివేదించనుంది. ఇది రాష్ట్రాలు మ‌రియు కేంద్ర పాలిత ప్రాంతాల‌లో జ్యుడీషియ‌ల్ ఆఫీస‌ర్ల ప్ర‌స్తుత పారితోషికం స్వరూపాన్ని మరియు స‌ర్వీసు కండీష‌న్ల‌ను ప‌రిశీలిస్తుంది. దేశం లోని స‌బార్డినేట్ జ్యుడీషియ‌రీ కి చెందిన జ్యుడీషియ‌ల్ ఆఫీస‌ర్ల వేత‌న స్వ‌రూపం మ‌రియు ఇత‌ర ప్ర‌తిఫ‌లాలను నిర్దేశించే సూత్రాల‌ను రూపొందించడం ఈ కమిషన్ ధ్యేయం. అంతేకాకుండా, జ్యుడీషియ‌ల్ ఆఫీస‌ర్ల‌కు వేత‌నానికి అద‌నంగా ల‌భిస్తున్న వేరు వేరు భ‌త్యాలు మ‌రియు ప్ర‌యోజ‌నాలతో పాటు, ప‌ని ప‌ద్ధ‌తులు, ప‌ని ప‌రిస్థితులను కూడా ఇది ప‌రిశీలిస్తుంది. అలాగే, ఈ విష‌యాల‌లో స‌ర‌ళీక‌ర‌ణ మరియు హేతుబ‌ద్దీక‌ర‌ణ ల‌ను కూడా సూచిస్తుంది. ఈ ప‌నిని పూర్తి చేయ‌డానికి అవ‌స‌ర‌మైన విధి విధానాల‌ను, ప్రక్రియలను క‌మిష‌న్ తనంత తానే రూపొందించుకొంటుంది. జ్యుడీషియ‌ల్ ఆఫీస‌ర్ల పేన స్కేళ్ళు మ‌రియు స‌ర్వీస్ కండిష‌న్ లు దేశ‌మంతటా ఒకే విధంగా ఉండేట‌ట్లు కూడా క‌మిష‌న్ చూస్తుంది. క‌మిష‌న్ చేసే సిఫార్సులు న్యాయ వ్య‌వ‌స్థ ప‌రిపాల‌న‌లో సామ‌ర్థ్యాన్ని పెంపొందించ‌డంలోను, న్యాయ వ్య‌వ‌స్థ ప‌రిమాణాన్ని అభిల‌ష‌ణీయ స్థాయిలో ఉంచ‌డంలోను తోడ్ప‌డగలవు. ఇదివ‌ర‌క‌టి సిఫారసుల అమ‌లులో త‌లెత్తిన వ్యత్యాసాల‌ను తొల‌గించడానికి ఈ సిఫారసులు దోహదం చేస్తాయి.
దేశ‌వ్యాప్తంగా ఉన్న‌ ‘ప్ర‌ధాన మంత్రి భారతీయ జన్ ఔషధి పరియోజ‌న’ మరియు తక్కు ఖర్చులో పూర్తి అయ్యే  కార్డియేక్ స్టెంట్ లు, ఇంకా మోకాలి శస్త్రచికిత్స ల యొక్క ల‌బ్ధిదారుల‌తో జూన్ 7 వ తేదీన చర్చించనున్న ప్ర‌ధాన మంత్రి

దేశ‌వ్యాప్తంగా ఉన్నటువంటి ‘ప్ర‌ధాన మంత్రి భారతీయ జన్ ఔషధి పరియోజ‌న’ (పిఎమ్ బిజెపి) మరియు తక్కు ఖర్చులో పూర్తి అయ్యే కార్డియేక్ స్టెంట్ లు, ఇంకా మోకాలి శస్త్రచికిత్సల యొక్క ల‌బ్ధిదారుల‌తో ప్ర‌ధాన మంత్రి శ్రీ న‌రేంద్ర మోదీ జూన్ 7 వ తేదీన ఉదయం తొమ్మిదిన్నర గంటలకు వీడియో కాన్ఫ‌రెన్స్ మాధ్య‌మం ద్వారా చర్చించనున్నారు. ఈ కార్యక్రమాలు రోగుల జీవితాలలో, ప్రత్యేకించి పేదల జీవితాలలో, ఏ విధమైనటువంటి మార్పులను తీసుకువచ్చిందీ తెలుసుకోవడంతో పాటు వారి ప్రతిస్పందనను స్వయంగా గ్రహించాలన్నది కూడా ఈ చర్చ యొక్క ఉద్దేశంగా ఉంది. ఈ చర్చ అంతా కూడా నమో యాప్ (NAMO App), యూట్యూబ్, ఫేస్ బుక్ తదితర వేరు వేరు సామాజిక మాధ్యమాలు వేదికలుగా సాగనుంది.
నారీశక్తి బలోపేతంపై సమష్టి కృషికి ప్రధానమంత్రి ప్రశంస

భారతదేశంలో నారీశక్తిని బలోపేతం చేయడంలో 130 కోట్ల మంది భారతీయులు సమష్టిగా కృషి చేయడంపై ప్రధానమంత్రి శ్రీ నరేంద్ర మోదీ ప్రశంసించారు. ఈ మేరకు దేశంలో నవజాత ఆడశిశు మరణ శాతంలో తగ్గుదల నమోదుపై కేంద్ర మహిళా-శిశు అభివృద్ధి శాఖ మంత్రి శ్రీమతి స్మృతి ఇరానీ ట్వీట్‌పై- ప్రధానమంత్రి పంపిన స్పందనాత్మక సందేశంలో: “ఇదొక గొప్ప సంకేతం… దేశంలో నారీశక్తిని బలోపేతం చేయడంలో 130 కోట్ల మంది భారతీయుల సమష్టి కృషిని ఇది ప్రతిబింబిస్తోంది” అని ప్రశంసించారు.
ఫిలిప్పీన్స్ కు బయలుదేరే ముందు ప్రధాన మంత్రి విడుదల చేసిన ప్రకటన

ప్ర‌ధాన మంత్రి శ్రీ న‌రేంద్ర మోదీ ఫిలిప్పీన్స్ సందర్శనకు బయలుదేరే ముందు విడుదల చేసిన ప్రకటన పాఠం ఈ కింది విధంగా ఉంది. ‘‘ నవంబర్ 12 మొదలుకొని మూడు రోజుల పాటు నేను మనీలా లో పర్యటిస్తాను. ఫిలిప్పీన్స్ కు ఇది నా మొదటి ద్వైపాక్షిక పర్యటన. నేను ఏశియాన్- ఇండియా మరియు ఈస్ట్ ఏశియా సమిట్ లలో కూడా పాలు పంచుకొంటాను. వాటిలో నేను పాలు పంచుకోవడం నా ప్రభుత్వం అనుసరిస్తున్న యాక్ట్ ఈస్ట్ పాలిసీ ఫ్రేమ్ వర్క్ పరిధికి లోబడి ఉండటంతో పాటు ఏశియాన్ సభ్యత్వ దేశాలతో, మరీ ముఖ్యంగా, ఇండో- పసిఫిక్ ప్రాంత దేశాలతో సంబంధాలను గాఢతరం చేసుకోవడాన్ని కొనసాగించాలన్న భారతదేశ నిబద్ధతకు సంకేతంగా కూడా ఉంటుంది. ఈ శిఖర సదస్సులే కాక, నేను ఏశియాన్ యొక్క 50వ వార్షికోత్సవ ప్రత్యేక వేడుకలలోనూ, రీజనల్ కాంప్రిహెన్సివ్ ఎకనామిక్ పార్ట్ నర్ షిప్ (ఆర్ సిఇపి) లీడర్స్ మీటింగ్ లోనూ, ఇంకా ఏశియాన్ బిజినెస్ అండ్ ఇన్ వెస్ట్ మెంట్ సమిట్ లోనూ పాల్గొంటాను. ఏశియాన్ సభ్యత్వ దేశాలతో మన వ్యాపార సంబంధాలను మరింతగా పెంపొందించుకోవడానికి మనం అనుసరిస్తున్న సన్నిహిత సహకార వైఖరిని ఏశియాన్ బిజినెస్ అండ్ ఇన్ వెస్ట్ మెంట్ సమిట్ ఉత్తేజితం చేయగలదు. మనం చేస్తున్నటువంటి మొత్తంమీద వ్యాపారంలో గణనీయంగా అంటే, 10.85 శాతం వ్యాపారం ఒక్క ఏశియాన్ సభ్యత్వ దేశాలతోనే జరుగుతోంది. ఫిలిప్పీన్స్ లో నా మొదటి పర్యటన సందర్భంగా నేను ఫిలిప్పీన్స్ అధ్యక్షులు శ్రీ రాడ్రిగో డూటర్ట్ తో జరిపే ద్వైపాక్షిక సమావేశం కోసం ఎదురుచూస్తున్నాను. ఏశియాన్ కు మరియు ఈస్ట్ ఏశియా సమిట్ కు చెందిన ఇతర నాయకులతో కూడా నేను భేటీ అవుతాను. ఫిలిప్పీన్స్ లోని భారతీయ సముదాయంతో సమావేశం కావడం కోసం నేను వేచివున్నాను. మనీలా లో అంతర్జాతీయ వరి పరిశోధన సంస్థ (ఐఆర్ఆర్ఐ) మరియు మహావీర్ ఫిలిప్పీన్స్ ఫౌండేషన్ ఇన్ క్. (ఎమ్ పిఎఫ్ఐ) లను కూడా నేను సందర్శిస్తాను. శాస్త్రీయ పరిశోధన మరియు అభివృద్ధి అండదండలతో అంతర్జాతీయ వరి పరిశోధన సంస్థ (ఐఆర్ఆర్ఐ) శ్రేష్ఠతరమైన, గుణాత్మకమైన వరి విత్తనాన్ని ఆవిష్కరించింది. తద్వారా ఆహార కొరత సమస్యలను పరిష్కరించడంలో గ్లోబల్ కమ్యూనిటీ కి సహాయపడింది. ఐఆర్ఆర్ఐ లో భారతీయ శాస్త్రవేత్తలు పెద్ద సంఖ్యలో పనిచేస్తూ, ఈ రంగంలో పరిశోధన మరియు అభివృద్ధి (ఆర్ అండ్ డి) కి వారి వంతు సేవలను అందజేస్తున్నారు. ఐఆర్ఆర్ఐ దక్షిణ ఆసియా ప్రాంతీయ కేంద్రాన్ని వారాణసీ లో నెలకొల్పుతామంటూ వచ్చిన ఒక ప్రతిపాదనకు 2017 జులై 12వ తేదీన నా మంత్రివర్గం ఆమోదం తెలిపింది. ఇది ఫిలిప్పీన్స్ లోని ఐఆర్ఆర్ఐ ప్రధాన కేంద్రానికి వెలుపల ఏర్పడబోయే ఒకటో ఐఆర్ఆర్ఐ పరిశోధన కేంద్రం కానుంది. వారాణసీ కేంద్రం వరి దిగుబడిని పెంపొందించి, సాగు ఖర్చును తగ్గించి, విలువను జోడించి, వ్యవసాయదారుల నైపుణ్యాలను వివిధీకరించడం మరియు ఇనుమడింపచేయడం ద్వారా వారి ఆదాయాన్ని పెంచడంలో సహాయపడగలదు. మహావీర్ ఫిలిప్పీన్స్ ఫౌండేషన్ ఇన్ క్. (ఎమ్ పిఎఫ్ఐ) ను నేను సందర్శించడం కృత్రిమ అవయవాలు అవసరమైన వారికి ఉచితంగా ‘జైపుర్ పాదాల’ పంపిణీ దిశగా ఆ సంస్థ చేపడుతున్న కార్యకలాపాలకు భారతదేశం తరఫున మద్దతు తెలపడానికి ఒక సంకేతం కాగలదు. 1989లో ఎమ్ పిఎఫ్ఐ స్థాపించబడినప్పటి నుండి ఫిలిప్పీన్స్ లో సుమారు 15,000 మంది అంగచ్ఛేద బాధితులకు ఒక కొత్త జీవితాన్ని గడిపేందుకు వీలుగా జైపుర్ పాదాలను అమర్చడం జరిగింది. ఈ ఉత్తమమైనటువంటి ఉపకార కార్యకలాపాలలో ఫౌండేషన్ కు భారత ప్రభుత్వం తన వంతుగా నిరాడంబరమైన తోడ్పాటును అందిస్తోంది. మనీలా లో నా పర్యటన ఫిలిప్పీన్స్ తో భారతదేశం నెరపుతున్నటువంటి ద్వైపాక్షిక సంబంధాలకు ఓ నూతనోత్తేజాన్ని అందించగలదని, అంతే కాక ఏశియాన్ తో రాజకీయంగా, సామాజికంగా, ఆర్థికంగా, సాంస్కృతికంగా మనం నెలకొల్పుకొన్న బంధాలను మరింతగా బలోపేతం చేయగలదన్న నమ్మకం నాకుంది. ’ ’
రాంచీ లో ఆయుష్మాన్ భార‌త్ ల‌బ్ధిదారుల తో ప్ర‌ధాన మంత్రి ముఖాముఖి

ప్ర‌ధాన మంత్రి శ్రీ న‌రేంద్ర మోదీ 2019వ సంవ‌త్స‌రం ఫిబ్ర‌వ‌రి 17వ తేదీన ఝార్‌ఖండ్ లోని రాంచీ ని సంద‌ర్శించారు. ఆయుష్మాన్ భార‌త్ యోజ‌న‌ ల‌బ్దిదారుల లో కొంత మంది తో ఆయ‌న ముఖాముఖి సంభాషించారు. ఝార్‌ఖండ్ గ‌వ‌ర్న‌ర్ శ్రీమతి ద్రౌపది ముర్ము తో పాటు ఝార్‌ఖండ్ ముఖ్య‌మంత్రి శ్రీ ర‌ఘుబ‌ర్ దాస్ కూడా ఈ కార్య‌క్ర‌మం లో పాలుపంచుకొన్నారు. ప్ర‌ధాన మంత్రి అదే రోజు న అంతక్రితం ఝార్‌ఖండ్ లోని హ‌జారీబాగ్ లో మాట్లాడుతూ, ఝార్‌ఖండ్ నివాసుల లో వేల మంది సహా దేశ‌ వ్యాప్తం గా ల‌క్ష‌లాది ప్ర‌జానీకాని కి ల‌బ్ది ని చేకూర్చిన ఆయుష్మాన్ భార‌త్ యోజ‌న ఆరంభమైంది ఝార్‌ఖండ్ లోనే అన్నారు. ప్ర‌ధాన మంత్రి శ్రీ నరేంద్ర మోదీ 2018వ సంవ‌త్స‌రం సెప్టెంబ‌ర్ 23వ తేదీన ‘ప్ర‌ధాన మంత్రి జ‌న ఆరోగ్య యోజ‌న – ఆయుష్మాన్ భార‌త్’ను రాంచీ లో ప్రారంభిస్తూ ఈ ప‌థ‌కాన్ని ‘‘పేద‌ల కు సేవ చేయ‌డం లో ఆట నియమాన్ని మార్చివేసే కార్య‌క్ర‌మం’’గా అభివ‌ర్ణించారు. పెద్ద ఆప‌ద త‌లెత్తిన‌ప్పుడు ఆసుప‌త్రి సంద‌ర్శ‌న ల కారణంగా పేద‌లు మ‌రియు బ‌ల‌హీన వ‌ర్గాల వారి పై ప‌డే ఆర్థిక భారాన్ని త‌గ్గించ‌డమే కాక నాణ్య‌మైన ఆరోగ్య సేవ‌ల‌ ను వారి కి అందుబాటు లోకి తీసుకు రావాల‌నేది ‘ప్ర‌ధాన మంత్రి జ‌న్ ఆరోగ్య యోజ‌న (పిఎం-జెఎవై)’ ధ్యేయం గా ఉంది. ఈ ప‌థ‌కం ఒక్కో కుటుంబాని కి ప్ర‌తి ఏటా 5 ల‌క్ష‌ల రూపాయ‌ల వ‌ర‌కు ఆరోగ్య హామీ కి పూచీ ప‌డుతుంది. 50 కోట్ల మంది కి పైగా ప్ర‌జ‌ల కు ల‌బ్ధి ని చేకూర్చే ఈ ప‌థ‌కం ప్ర‌పంచం లో అత్యంత భారీదైన‌టువంటి ఆరోగ్య హామీ ప‌థ‌కం గా ఉంది. ఈ ప‌థ‌కం యొక్క ల‌బ్దిదారుల సంఖ్య దాదాపు గా యూరోపియ‌న్ యూనియ‌న్ జ‌నాభా కు సమానం గా గాని, లేదా అమెరికా, కెన‌డా, ఇంకా మెక్సికో.. ఈ మూడు దేశాల జ‌నాభా ను కలిపితే వచ్చే సంఖ్య కు దాదాపు గా సమానం గా గాని ఉంటుంది.
బెంగ‌ళూరు లో ద‌శ‌మ‌: సౌంద‌ర్య ల‌హ‌రీ పారాయ‌ణోత్స‌వ మ‌హాస‌మ‌ర్ప‌ణె కార్య‌క్ర‌మానికి హాజ‌రైన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు బెంగ‌ళూరు లో నిర్వ‌హించిన ద‌శ‌మ‌: సౌంద‌ర్య ల‌హ‌రీ పారాయ‌ణోత్స‌వ మ‌హాస‌మ‌ర్ప‌ణె కార్య‌క్ర‌మానికి హాజ‌ర‌య్యారు. ఆది శంక‌రాచార్యుల వారు ర‌చించిన శ్లోకాల గుచ్ఛమే సౌంద‌ర్య ల‌హ‌రి. ఈ కార్య‌క్ర‌మంలో సౌంద‌ర్య ల‌హ‌రి ని సామూహికంగా పారాయ‌ణం చేశారు. ఈ సంద‌ర్భంగా ప్ర‌ధాన మంత్రి మాట్లాడుతూ, ఈ సామూహిక పారాయ‌ణం ద్వారా ఇక్కడి పర్యావరణంలో ఒక ప్ర‌త్యేక శ‌క్తి వ్యాపించిన అనుభూతి తనకు కలిగిందన్నారు. కొద్ది రోజుల కింద‌ట కేదార్‌నాథ్ ను తాను సంద‌ర్శించిన సంగ‌తిని ఆయ‌న గుర్తుకు తెచ్చుకొంటూ, ఆ సుదూర ప్రాంతంలోనూ, అలాగే భార‌త‌దేశం లోని ఇత‌ర ప్రాంతాల‌ లోనూ ఆది శంక‌రుల వారు సాపేక్షంగా ఆయన జీవించింది స్వ‌ల్ప కాలమే అయినప్పటికీ చేసినటువంటి కృషి త‌న‌ను విస్మ‌యానికి లోనుచేసింద‌న్నారు. వేదాలు మ‌రియు ఉప‌నిష‌త్తుల ద్వారా ఆది శంక‌రుల వారు భార‌త‌దేశాన్ని ఏకం చేశార‌ని ప్రధాన మంత్రి పేర్కొన్నారు. ఆది శంకరుల వారి ర‌చ‌న అయిన సౌంద‌ర్య ల‌హ‌రి తో సామాన్య మాన‌వుడు మ‌మేకం కాగ‌ల‌గుతాడు అని ప్ర‌ధాన మంత్రి అన్నారు. ఆది శంక‌రాచార్య స‌మాజంలోని పాపాల‌ను నిర్మూలించడంతో పాటు, అవి భావి త‌రాల‌కు వ్యాప్తి చెంద‌కుండా నివారించార‌ని ఆయ‌న తెలిపారు. విభిన్న సిద్ధాంతాలలోని, విభిన్న ఆలోచ‌నా స్ర‌వంతుల లోని ఉత్త‌మమైన అభ్యాసాల‌ను ఆది శంక‌రులు ఆక‌ళింపు చేసుకొన్నార‌ని ఆయ‌న చెప్పారు. అంద‌రినీ ఇముడ్చుకోవ‌డంతో పాటు స‌మ‌ష్టిగా ముందుకు సాగే భార‌తీయ సంస్కృతి యొక్క ప్ర‌స్తుత రూపంలో ఆది శంక‌రాచార్య చేసిన‌టువంటి త‌ప‌స్సు ఇప్ప‌టికీ కొన‌సాగుతూనేవుంది అని ఆయ‌న అన్నారు. ఈ సంస్కృతి ‘న్యూ ఇండియా’ కు పునాది అని, అంతే కాకుండా దీనిని ‘స‌బ్‌కా సాత్- స‌బ్‌కా వికాస్’ మంత్రం కూడా అనుస‌రిస్తోంద‌ని ప్ర‌ధాన మంత్రి చెప్పారు. ఒక ర‌కంగా చూస్తే భార‌త‌దేశ సాంస్కృతిక వార‌స‌త్వం ప్ర‌పంచం లోని అన్ని స‌మ‌స్య‌ల‌కూ స‌మాధానాలను అందించ‌గ‌లిగేదే అని ప్ర‌ధాన మంత్రి అన్నారు. ప్ర‌కృతిని దోచుకోవ‌డాన్ని నిరోధించ‌డానికి భార‌తదేశం స‌దా ప్రాధాన్యాన్నిస్తూ వ‌స్తున్న‌ట్లు ఆయ‌న స్ప‌ష్టం చేశారు. ఇంత‌కు ముందు 350 రూపాయ‌ల క‌న్నా ఎక్కువ ధ‌ర‌ కలిగిన ఎల్ఇడి బ‌ల్బులు ప్ర‌స్తుతం ఉజాలా ప‌థ‌కంలో భాగంగా 40 రూపాయ‌ల నుండి 45 రూపాయ‌ల ధ‌ర‌కు ల‌భ్యం అవుతున్న‌ట్లు ప్ర‌ధాన మంత్రి తెలిపారు. ఇంత వ‌ర‌కు 27 కోట్ల‌కు పైగా ఎల్ఇడి బ‌ల్బుల‌ను పంపిణీ చేసిన‌ట్లు ఆయ‌న చెప్పారు. ఇది ఎల‌క్ట్రిసిటీ బిల్లు లోనూ ఆదాకు కారణమైన‌ట్లు ఆయ‌న వివ‌రించారు. ఉజ్జ్వ‌ల యోజ‌న ద్వారా 3 కోట్ల‌కు పైగా ఎల్‌పిజి క‌నెక్ష‌న్ ల‌ను పంపిణీ చేయ‌డం జ‌రిగింద‌ని ప్ర‌ధాన మంత్రి ప్ర‌స్తావించారు. ఇది గ్రామీణ ప్రాంతాల మ‌హిళ‌ల జీవితాల‌లో ఒక స‌కారాత్మ‌క‌మైన వ్యత్యాసాన్ని తీసుకు రావ‌డంతో పాటు, శుద్ధ ప‌ర్యావ‌ర‌ణానికి కూడా తన వంతు తోడ్పాటును అందించిన‌ట్లు ఆయ‌న చెప్పారు. నిర‌క్ష‌రాస్య‌త‌, అజ్ఞానం, పోష‌కాహార లోపం, న‌ల్ల‌ధ‌నం మ‌రియు అవినీతి ల వంటి పాపాల‌ బారి నుండి భార‌త‌దేశాన్ని విముక్తం చేసే దిశ‌గా ప్ర‌య‌త్నాలు జ‌ర‌గ‌డం ప్ర‌స్తుత త‌క్ష‌ణావ‌స‌ర‌మ‌ని ప్ర‌ధాన మంత్రి అన్నారు.
డాక్టర్రాజేంద్ర ప్రసాద్ జయంతి నాడు ఆయన ను స్మరించుకొన్న ప్రధాన మంత్రి

డాక్టర్ రాజేంద్ర ప్రసాద్ గారి జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించారు. ప్రధాన మంత్రి ఒక ట్వీట్ లో – ‘‘డాక్టర్ రాజేంద్ర ప్రసాద్ గారి ని ఆయన జయంతి నాడు స్మరించుకొంటున్నాను. ఆయన ఒక మహానుభావుడైనటువంటి నేత యే కాకుండా సాహసం మరియు విద్వత్తుభరిత ఉత్సాహాని కి ఒక ప్రతీక గా కూడా ఆయన నిలచారు. భారతదేశం యొక్క సంస్కృతి అంటే ఆయన కు ఎంతో మక్కువ; మరి భారతదేశం వృద్ధి విషయం లో భవిష్యవాది దృష్టికోణాన్ని సైతం ఆయన కలిగివుండే వారు.’’ అని పేర్కొన్నారు.
‘స్వ‌చ్ఛ‌తా హీ సేవ’ ఉద్య‌మాన్ని సెప్టెంబ‌ర్ 15వ తేదీన ప్రారంభించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ‘స్వ‌చ్ఛ‌తా హీ సేవ’ ఉద్య‌మాన్ని సెప్టెంబ‌ర్ 15వ తేదీన ప్రారంభించ‌నున్నారు. 15 రోజుల పాటు జ‌రిగే ఈ ఉద్య‌మం లో భాగంగా దేశ‌ వ్యాప్తంగా 18 ప్రాంతాలకు చెందిన విభిన్న వ‌ర్గాల ప్ర‌జానీకం తో ప్ర‌ధాన మంత్రి వీడియో కాన్ఫ‌రెన్స్ మాధ్య‌మం ద్వారా సంభాషిస్తారు. ప్ర‌ధాన మంత్రి మాట్లాడే వ‌ర్గాల లో బ‌డి పిల్ల‌లు, జ‌వానులు, ఆధ్యాత్మిక ప్ర‌ముఖులు, పాల స‌హ‌కార సంఘాల స‌భ్యులు, వ్య‌వ‌సాయ స‌హ‌కార సంఘాల స‌భ్యులు, ప్ర‌సార మాధ్య‌మాల ప్ర‌తినిధులు, స్థానిక ప్ర‌భుత్వ ప్ర‌తినిధులు, రైల్వే ఉద్యోగులు, స్వ‌యం స‌హాయ‌క బృందాలు, స్వ‌చ్ఛాగ్ర‌హులు, ఇంకా ఇత‌రులు ఉంటారు. స్వ‌చ్ఛ‌త దిశ‌ గా మ‌రింత ఎక్కువ మంది ప్ర‌జ‌లు పాలుపంచుకొనేట‌ట్లు చేయ‌డం ‘స్వ‌చ్ఛతా హీ సేవ ఉద్య‌మం’ యొక్క ధ్యేయం. 2018వ సంవ‌త్స‌రం అక్టోబ‌రు 2వ తేదీన ‘స్వ‌చ్ఛ్ భార‌త్ అభియాన్’ నాలుగో వార్షికోత్స‌వాన్ని జ‌రుపుకోనుండ‌గా ఈ కార్య‌క్ర‌మాన్ని నిర్వ‌హించ త‌ల‌పెట్టారు. 2018వ సంవ‌త్స‌రం అక్టోబ‌రు 2వ తేదీ నాడు మ‌హాత్మ గాంధీ 150వ జ‌యంతి ఉత్స‌వాలు కూడా మొద‌ల‌వ‌నున్నాయి. అంత‌కుముందు, ప్ర‌జ‌ల‌ను ఉద్దేశించి ప్రధాన మంత్రి ఒక వీడియో సందేశం లో మాట్లాడుతూ ‘‘ఈ ఉద్య‌మం బాపు జీ కి నివాళులు అర్పించేందుకు ఒక గొప్ప విధానం’’ అంటూ అభివ‌ర్ణించారు. ఈ ఉద్య‌మం లో భాగం పంచుకొని ఒక ‘స్వ‌చ్ఛ భార‌త్’ ను ఆవిష్క‌రించే ప్ర‌య‌త్నాల‌ను బ‌ల‌ప‌ర‌చ‌ండంటూ ప్ర‌జ‌ల‌కు ఆయ‌న ఉద్బోధించారు.
ప్రపంచ ఆరోగ్య‌దినోత్స‌వం సంద‌ర్భంగా ప్ర‌జ‌ల‌కు ప్ర‌ధాన‌మంత్రి శుభాకాంక్ష‌లు

ప్ర‌ధాన‌మంత్రి శ్రీ న‌రేంద్ర మోదీ, ప్ర‌పంచ ఆరోగ్య దినోత్స‌వం సంద‌ర్భంగా ప్ర‌జ‌ల‌కు శుభాకాంక్ష‌లు తెలియ‌జేశారు. ఈ సంద‌ర్భంగా ఒక సందేశ‌మిస్తూ ప్ర‌ధాన‌మంత్రి, మాన‌వ ప్ర‌గ‌తికి మంచి ఆరోగ్య‌మే పునాది, ఈ ప్ర‌పంచ ఆరోగ్య దినోత్స‌వం సంద‌ర్భంగా మీరంద‌రూ మంచి ఆరోగ్యంతో ఉండాల‌ని, అభివృద్ధిలో ఉన్న‌త శిఖ‌రాల‌ను అందుకోవ‌డం కొన‌సాగాల‌ని ఆకాంక్షించారు. ప్ర‌పంచ ఆరోగ్య సంస్థ‌, ఇత‌రులు ఎంపిక చేసిన థీమ్ అయిన‌, ప్ర‌తి ఒక్క‌రికీ సార్వ‌త్రిక ఆరోగ్య సదుపాయం: ప‌్ర‌తి ఒక్క‌రికి, ప్ర‌తి చోటా నినాదాన్ని నేను స్వాగ‌తిస్తున్నాను. అంద‌రికీ ఆరోగ్య సాధ‌న‌కు జ‌రుగుతున్న అన్వేష‌ణ ఇది. ప్ర‌పంచంలోనే అతి పెద్ద ఆరోగ్య సంర‌క్ష‌ణ ప‌థ‌క‌మైన ఆయుష్మాన్ భార‌త్‌ను తీసుకువ‌చ్చేందుకు ఇది మ‌న‌కు ప్రేర‌ణ‌నిచ్చింది, అని ప్ర‌ధానమంత్రి పేర్కొన్నారు.
ప్రాంతీయ‌  గ్రామీణ బ్యాంకుల రీకాపిట‌లైజేష‌న్ ప‌థ‌కాన్ని 2019-20 వ‌ర‌కు పొడిగించ‌డానికి  ఆమోదం తెలిపిన మంత్రివర్గం

ప్రాంతీయ గ్రామీణ బ్యాంకుల (ఆర్ ఆర్ బి ల) రీకాపిట‌లైజేష‌న్ ప‌థ‌కాన్ని మ‌రో మూడు సంవ‌త్స‌రాల వ‌ర‌కు అంటే 2019-20 వ‌ర‌కు పొడిగించేందుకు ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం ఆమోదం తెలిపింది. ఇది ప్రాంతీయ గ్రామీణ బ్యాంకులు రిస్క్ వెయిటెడ్ అసెట్స్ రేషియో (సిఆర్ ఎ ఆర్‌)తో పోల్చిన‌పుడు 9 శాతం వ‌ద్ద క‌నీస నిర్దారిత కేపిట‌ల్ ఉండేందుకు వీలు క‌ల్పిస్తుంది. ప్ర‌భావం : బల‌మైన కేపిట‌ల్ వ్య‌వ‌స్థ‌, ఇంకా సిఆర్ ఎ ఆర్ క‌నీస స్థాయి కార‌ణంగా ఆర్ ఆర్ బి ల‌కు ఆర్థిక స్థిర‌త్వం ఏర్ప‌డుతుంది. ఫ‌లితంగా స‌మ్మిళిత ఆర్థిక వ్య‌వ‌స్థ‌ లో ఆర్ ఆర్ బి లు కీల‌క‌ పాత్ర ను పోషించ‌డానికి, గ్రామీణ ప్రాంతాల‌లో రుణ అవ‌స‌రాలు తీర్చ‌డానికి ఉప‌క‌రిస్తుంది. వివ‌రాలు : దేశంలో 56 ఆర్ ఆర్ బి లు ప‌నిచేస్తున్నాయి. 2017 మార్చి 31వ తేదీ నాటికి (ప్రాథ‌మిక అంచ‌నాల ప్ర‌కారం) ఆర్ ఆర్ బి లు మంజూరు చేసిన మొత్తం రుణం 2,28,599 కోట్ల రూపాయ‌లు. వీటిలో కీల‌క విభాగాల‌లో అందించిన రుణానికి సంబంధించిన వివ‌రాలు కింది విధంగా ఉన్నాయి. ———————————————————————————————————- వివ‌రాలు రుణ రాశి (రూ.కోట్ల‌ లో) మొత్తం రుణం లో శాతం ———————————————————————————————————- మొత్తం ప్రాధాన్య‌తా రంగ రుణం (పిఎస్ఎల్) 2,05,122 89.73 % —————————————————————————————————— వ్య‌వ‌సాయం (పిఎస్ఎల్ లో భాగంగా) 1,54,322 67.51 % —————————————————————————————————— చిన్న‌ రైతులు మరియు మ‌ధ్య‌త‌రహా రైతులు 1,02,791 44.97 % (వ్య‌వ‌సాయం లో భాగంగా) —————————————————————————————————- (మూలం : నాబార్డ్‌) ఆర్‌.ఆర్‌.బిల రీకాపిట‌లైజేష‌న్ ప‌థ‌కం 2010-11 ఆర్థిక సంవ‌త్స‌రంలో ప్రారంభ‌మైంది. దీనిని 2012-13, 2015-16 ల‌లో రెండు సార్లు పొడిగించారు. గ‌తంలో చివ‌రి సారిగా 31-3-2017 వ‌ర‌కు పొడిగింపును ఇచ్చారు. 2017 మార్చి నెల 31వ తేదీ వ‌ర‌కు మొత్తం 1450 కోట్ల రూపాయ‌ల‌లో 1107.20 కోట్ల రూపాయ‌లను భార‌త ప్ర‌భుత్వం త‌న వంతు వాటాగా విడుద‌ల చేసింది. మిగిలిన 342.80 కోట్ల రూపాయ‌ల మొత్తాన్ని ఆర్‌ఆర్‌బి లకు రీకాపిట‌లైజేష‌న్ మ‌ద్ద‌తును ఇచ్చేందుకు ఖ‌ర్చు చేస్తారు. 2017-18 మరియు 2019-20 సంవ‌త్స‌రాల‌లో సిఆర్‌ఎఆర్ 9 శాతం కంటె త‌క్కువ ఉన్న వాటికి విడుద‌ల చేస్తారు. రీకాపిట‌లైజేష‌న్ అవ‌స‌ర‌మైన ఆర్ ఆర్ బి ల గుర్తింపు, వాటికి అవ‌స‌ర‌మైన మూలదనం వంటి వాటిని నాబార్డ్ తో సంప్ర‌దించి నిర్ణ‌యం తీసుకుంటారు.. ఆర్థికంగా బ‌లంగా ఉన్న ఆర్ ఆర్ బి లు కేంద్ర ప్రభుత్వం, రాష్ట్ర‌ ప్ర‌భుత్వం మరియు స్పాన్స‌ర్ బ్యాంకు ల‌ నుండి కాకుండా ఇత‌ర మార్గాల‌లో మూలధనాన్ని స‌మ‌కూర్చుకోవ‌డానికి అనుమ‌తిని ఇస్తూ 2018-19 సంవ‌త్స‌ర‌పు బ‌డ్జెటు లో కేంద్ర ఆర్థిక మంత్రి ప్ర‌క‌టించిన మొత్తానికి ఇది అద‌నం. పూర్వరంగం: చిన్న రైతులు, స‌న్న‌కారు రైతులు, వ్య‌వ‌సాయ కూలీలు, చేతి వృత్తుల‌ వారు, చిన్న‌త‌ర‌హా వాణిజ్య‌వేత్త‌ల‌కు రుణ‌ స‌దుపాయాన్ని, ఇత‌ర సౌక‌ర్యాలను క‌ల్పించే ల‌క్ష్యంతో ఆర్ ఆర్ బి ల‌ను ఏర్పాటు చేశారు. గ్రామీణ ప్రాంతాల‌లో వ్య‌వ‌సాయం, వ్యాపారం, వాణిజ్యం, ప‌రిశ్ర‌మ‌లు, ఇత‌ర ఉత్పాద‌క కార్య‌క‌లాపాలను అభివృద్ధి చేయ‌డానికి దీనిని నిర్దేశించారు. ఆర్‌ఆర్‌బి ల జారీ చేసిన మూలధనంలో కేంద్ర‌ ప్ర‌భుత్వానికి 50% , సంబంధిత రాష్ట్ర‌ ప్ర‌భుత్వానికి 15 %, స్పాన్స‌ర్ చేస్తున్న బ్యాంకు కు 35 % నిష్పత్తి లో సంయుక్త యాజ‌మాన్యం ఉంటుంది.
సైన్య దినం సంద‌ర్భంగా శుభాకాంక్ష‌లు తెలిపిన ప్ర‌ధాన‌ మంత్రి

సైన్య దినం సంద‌ర్భంగా ప్ర‌ధాన‌ మంత్రి శ్రీ న‌రేంద్ర మోదీ శుభాకాంక్ష‌ల‌కు తెలిపారు. ‘‘సైన్య దినం నాడు జవాన్ ల‌కు, పదవీవిరమణ పొందిన సైనికులకు మరియు వారి కుటుంబాల‌కు నా శుభాకాంక్ష‌లను తెలియ‌జేస్తున్నాను. దేశాన్ని ర‌క్షిస్తూ, ప్ర‌కృతి విపత్తులు మరియు ఇతర దుర్ఘటనల‌ తరుణాలలో మాన‌వీయ ప్రయాసలతో ముందు భాగాన నిలుస్తున్నటువంటి దేశ సైన్యం ప‌ట్ల దేశంలోని ప్ర‌తి ఒక్క పౌరుడికీ అచంచ‌ల విశ్వాసంతో పాటు గ‌ర్వంగా కూడా ఉంటోంది. మ‌న సైన్యం ఎల్ల‌ప్పుడూ దేశానికే ప్రాధాన్యమిస్తుంది. దేశానికి సేవ‌ చేస్తూ వారి ప్రాణాలను బలిదానం చేసిన అందరు మహానుభావులైన వ్యక్తులకు నేను ప్రణామం చేస్తున్నాను. భార‌త‌దేశం తన శూర వీర నాయకులను ఎన్నటికీ మ‌రువ‌దు’’ అని ప్రధాన మంత్రి తన సందేశంలో పేర్కొన్నారు.
యువ ఐఎఎస్ అధికారుల‌తో ప్ర‌ధాన మంత్రి భేటీ

ప్ర‌ధాన మంత్రి శ్రీ న‌రేంద్ర మోదీ భార‌త ప్ర‌భుత్వం లో స‌హాయక కార్య‌ద‌ర్శులు గా ఇటీవ‌ల నియామకం పొందిన 170 మంది కి పైగా యువ ఐఎఎస్ అధికారుల‌తో ఈ రోజు స‌మావేశ‌మ‌య్యారు. క్షేత్ర శిక్ష‌ణ లో వారి యొక్క అనుభ‌వాల‌ను వెల్ల‌డి చేయ‌వ‌ల‌సిందిగా వారిని ప్ర‌ధాన మంత్రి ఉత్సాహపరచారు. ప్రజల భాగస్వామ్యం, స‌మాచారం అంద‌జేత‌, వ‌న‌రుల గ‌రిష్ట వినియోగం తో పాటు పాల‌న ప‌ట్ల ప్ర‌జ‌ల‌ విశ్వ‌స‌నీయ‌త తో సహా సుపరిపాలనలో కొన్ని అంశాల‌ పై వారి తో ఆయ‌న చ‌ర్చ‌ జ‌రిపారు. ఇటీవ‌లే ప్రారంభ‌మైన గ్రామ్ స్వ‌రాజ్ అభియాన్‌, ఇంకా ఆయుష్మాన్ భార‌త్ ల వంటి ప్ర‌భుత్వ కార్య‌క్ర‌మాలు కూడా చ‌ర్చ‌లో చోటు చేసుకొన్నాయి. పిఎమ్ఒ లో స‌హాయ మంత్రి డాక్ట‌ర్ జితేంద్ర సింహ్ తో పాటు సిబ్బంది మ‌రియు శిక్ష‌ణ విభాగానికి చెందిన సీనియ‌ర్ అధికారులు కూడా ఈ కార్య‌క్ర‌మంలో పాల్గొన్నారు.
విశ్వ ఉమియాధామ్ భ‌వన స‌ముదాయాని కి శంకుస్థాప‌న చేసిన ప్ర‌ధాన మంత్రి

ప్రధాన మంత్రి శ్రీ న‌రేంద్ర మోదీ నేడు అహమదాబాద్ లోని జ‌స్ పుర్ లో విశ్వ ఉమియాధామ్ భ‌వ‌న స‌ముదాయాని కి పునాది రాయిని వేశారు. ఈ సంద‌ర్భం గా త‌ర‌లి వ‌చ్చిన జ‌న స‌మూహాన్ని ఉద్దేశించి ఆయ‌న ప్ర‌సంగిస్తూ, మ‌న స‌మాజాన్ని బ‌లోపేతం చేయ‌డం లో సాధువులు మ‌రియు స‌న్యాసుల భూమిక ను ఏ ఒక్క‌రూ మ‌రువ జాల‌ర‌ని పేర్కొన్నారు. వారు మ‌న‌కు అమూల్య‌మైన ప్ర‌బోధాల‌ ను అందించార‌ని ఆయ‌న చెప్పారు. వారు చెడు పైన మ‌రియు అణ‌చివేత పైన పోరాడేందుకు మ‌న‌కు బ‌లాన్ని ఇచ్చార‌ని ప్ర‌ధాన మంత్రి తెలిపారు. మ‌న భూత కాలం లోని మంచి ని ఇముడ్చుకోవ‌డాన్ని గురించి కూడా సాధువులు, సంతులు మ‌న‌కు బోధించార‌ని, అదే స‌మ‌యం లో ముందుకు చూడ‌టం మ‌రియు మారుతున్న కాలం తో పాటే మారాల‌ని వారు నేర్పార‌ని ప్ర‌ధాన మంత్రి అన్నారు. ప్ర‌జ‌ల కు ల‌బ్ది ని చేకూర్చేట‌టువంటి కార్య‌క్ర‌మాల ను గురించి ప్ర‌ధాన మంత్రి మాట్లాడుతూ, చిన్నదైన స్థాయి లో ఏమైనా చేయ‌డం అనేది కేంద్ర ప్ర‌భుత్వాని కి ఆమోద యోగ్యం కాద‌ని ప్ర‌ధాన మంత్రి చెప్పారు. కేంద్ర ప్ర‌భుత్వం యొక్క కృషి ఎల్ల‌ప్పుడూ పెద్ద ఎత్తున ఉంటుంద‌ని, స‌మాజం లో అన్ని వ‌ర్గాల‌ కు ప్ర‌యోజ‌నం చేకూరుస్తుంద‌ని ఆయ‌న అన్నారు. స‌ముదాయం స్థాయి లో చూసిన‌ప్పుడు యువ‌జ‌నుల కు అగ్ర‌గామి నాణ్య‌త తో కూడిన విద్య ను అందించ‌డం ముఖ్య‌మ‌ని ప్ర‌ధాన మంత్రి స్ప‌ష్టం చేశరు. ఉమియా మాత ప‌ట్ల విశ్వాసాన్ని క‌లిగి ఉండేవారు, ఆడ భ్రూణ హ‌త్య ల‌ను ఎన్న‌టికీ స‌మ‌ర్ధించ‌బోర‌ని ప్ర‌ధాన మంత్రి నొక్కి వ‌క్కాణించారు. లైంగిక‌త పై ఆధార‌ప‌డే ఎటువంటి వివ‌క్ష‌త‌ కు తావు ఇవ్వ‌ని స‌మాజాన్ని ఆవిష్క‌రించ‌డం కోసం తోడ్ప‌డండి.. అంటూ ప్ర‌జ‌ల కు ప్ర‌ధాన మంత్రి విజ్ఞ‌ప్తి చేశారు.